1. **O se manatu o le amioletonu:**
	* Na faaalia mai i suesuega a le au akiolo poo ni suesuega o le toe eliina mai o ni faamaoniga mo le talafaasolopito e faapea, e moni lava le tala e uiga i tapuaiga a Kanana ona o le mea tonu lava lea o loo fai mai ai le Tusi Paia: o faitogafiti faataulaitu, o se iite i ao o le lagi; o fesootaiga ma tagata ua maliliu, sauniga faatemoni ... ma le osi-ina o taulaga i tamaiti! (Teuteuronome 18:9-12).
	* E tatau ona faaopopo i ai ma lenei o le sauniga lea o le “faita’aga paia” – lea e matua ititi lava se sootaga e faia i le paia – ae o faitaaga a ositaulaga ma ositaulaga fafine
	* E ui lava o nei faiga sa taatele lava i le taimi o Aperaamo, ae na tuuina atu e le Atua i a’i latou le sili atu i le 400 tausaga ina ia faasa’o ai a latou amioga.
	* Mulimuli ane, e tatau lava ona faamutaina nei faiga faasoesa, ona o le ā faaititia ai le ola mamā o tagata ae o le a faatupula’ia amioga leaga uma. O le faaumatiaga o sa Kananā o le a taofia ai:—mo sina taimi—le pa’u maulalo o amioga a tagata.
2. **O se manatu i le faamasinoga tonu:**
	* O le alofa ma le faamasinoga tonu o faavae ia o le amio a le Atua. O lenei na avea ai o Ia ma faamasino amiotonu ma le lē faaitu’au, o Lē na te tolopoina le faasalaga ina ia mafai ona liua le tagata agasala, ae o Lē na te lē faatagaina le leaga e faavavau.
	* O le taua ina ia faatoilaloina Kanana e lei faatatauina mo ni mafuaaga faale-malo, ae o se faatonuga faale-lagi ina ia faataunuuina le faasalaga ua talafeagai ai ma ia tagata amioleaga.
	* O le finagalo o le Atua ia faatuina se malo amiotonu i lea ’aai, ina ia avea ma faaaoaoga i malo uma, ia faamalosia ai i latou ia siitia lo latou manatu tau le amio, ma ia maua ai se tulaga o le filemu ma se faamasinoga tonu i le lalolagi atoa (Teuteuronome 4:5-6).
	* I le avea ai o se toa ma se faamasino, na ofoina mai e le Atua le faatinoina, faamautuina, ma ia faaauauina pea le pule a le tulafono, lea o loo faaalia poo faaata mai ai Lana amio.
3. **O se manatu faale-Tusi Paia o taua:**
	* I le Tusi Paia, o taua e tatau ona faatapulaaina i ni tulaga patino na faamatalaina mai ai e le Atua lava Ia. O tulafono la nei e pulea ai taua na faatagaina e le Atua:
		+ E le faatagaina ni autau ua a’otauina faapitoa mo le tauina o taua
		+ E lei totogia ni fitafita ma e le mafai foi ona ave faagaoia
		+ Na pau taua sa faatagaina e mo le faatoilaloina poo le puipuia o le Nuu o le Folafolaga i lea lava taimi faapitoa i le talafaasolopito
		+ Sa taita’ia i latou e perofeta na faaosofiaina e le Atua (e pei o Mose ma Iosua)
		+ Sa manaomia sauniuniga faale-agaga a’o lei tauina nei taua
		+ Soo se tagata Isaraelu e le usitaia tulafono o le taua, sa avea lea o se fili
		+ I le tele o taimi, e faalavea sa’o ane ai le Atua i se taua
4. **Faaumatia i a latou lava filifiliga:**
	* O le aai atoa o Kanana sa faailoa atu e malaia, o lona uiga, ua tuuina atu ia faatafuna’ina. O mea ola uma e tatau ona faaumatia (Teuteuronome 20:16-18; Iosua 10:40). Peitai sa i ai ni aiaiga:
		+ Oi latou ua noatia mo se faatafunaga ae liliu mai ma usiusitai i le Atua e mafai ona ola (e pei o Ra’ava)
		+ O tagata Isaraelu o e na lē usiusitai i le Atua e tatau ia te ia le oti (e pei o Akana).
	* I luma o le Atua, sa tutusa lava le silafaga i tagata Kanana ma Isaraelu: e le faailoga tagata. O le eseesega ona o nisi na filifili lava e tumau i lo latou fouvale faasaga atu i le Atua, a’o nisi lava na filifili e usiusitai ia te Ia.
	* O le filifiliga o loo i luga lava lea ia te’i tatou, i le taimi nei. Pe a afio mai Iesu, o le a faaolaina i tatou pe o le a faaumatia foi ona o a tatou lava filifiliga.
5. **Saili le filemu:**
	* E ta’ua Iesu o le “Alii o le Filemu” (Isaia 9:6). Na afio mai o Ia e aumaia le filemu, ma o le a Ia nofotupu ma le filemu (Ioane 14:27; Isaia 60:17).
	* Ae sei vagana ua avea ma mea moni Lona malo o le filemu, o le a tatou tumau pea i le aai o fetaua’iga, ma lofia i feteena’iga e le uma i le va o le lelei ma le leaga.
	* Ina ua vagaia e le autau a Suria le aai o Totana ia puea le perofeta o Elisaia, na te lei talosaga atu i le Atua ina ia siomia o ia e autau faalelagi ina ia faaumatia ai tagata Suria, ae na ia talosaga atu ia faatauasoina le autau a Suria ma taitaiina atu i Samaria, ina ia mafai ona ia aumaia le filemu i le va o malo e lua o loo fetaua’i (2Tupu 6:12-23).
	* O lenei le faataitaiga na a’oa’o mai e Iesu i a’i tatou: ia saili pea le filemu i totonu o feteena’iga. Ina ia faatoilaloina le leaga e le lelei (Roma 12:20-21).